[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 31.10.2011





                                                    Nr.23/338/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.23/2010 pentru completarea Ordonanţei Guvernului nr.20/1992 privind activitatea de metrologie, transmis cu adresa nr.P.L.x. 721 din 24 noiembrie 2010.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

                                                    Nr.23/338/2011
R A P O R T

asupra proiectului de Lege privind aprobarea Ordonanţei Guvernului nr.23/2010 pentru completarea Ordonanţei Guvernului nr.20/1992 privind activitatea de metrologie



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege privind aprobarea Ordonanţei Guvernului nr.23/2010 pentru completarea Ordonanţei Guvernului nr.20/1992 privind activitatea de metrologie, transmis cu adresa nr.P.L.x. 721 din 24 noiembrie 2010, înregistrat la comisie sub nr.23/338 din 26 noiembrie 2010.


Consiliul Legislativ, cu avizul nr.1030/11.08.2010, a avizat favorabil proiectul de ordonanţă, cu observaţii şi propuneri preluate de iniţiator.



Senatul, în şedinţa de 17 noiembrie 2010, a adoptat proiectul de lege.



Comisia juridică, de disciplină şi imunităţi şi Comisia pentru buget, finanţe şi bănci, cu avizele nr.P.L.x721/2010/07.12.2010, respectiv nr.22/635/03.02.2011, au avizat favorabil proiectul de lege.



Proiectul de lege are ca obiect completarea Ordonanţei Guvernului nr.20/1992 privind activitatea de metrologie, cu un articol nou, art.51, în scopul creării cadrului legal necesar pentru asigurarea de la bugetul de stat, prin bugetul Ministerului Economiei, Comerţului şi Mediului de Afaceri, a cheltuielilor pentru participarea României la „Programul european de cercetare şi dezvoltare în metrologie, derulat de mai multe state membre – EMRP”. Stabilirea valorii cofinanţării pentru statele membre s-a realizat prin negocieri între Asociaţia Europeană a Institutelor Naţionale de Metrologie – EURAMET, EMRP şi Comisia Europeană.

Pentru o perioadă de 7 ani, pentru România, s-a stabilit o contribuţie de 120 mii euro (840 mii euro în total) din care suma de 12 mii euro, reprezentând costurile de administrare, trebuie asigurată indiferent dacă institutele de cercetare din România au fost sau nu selectate în proiectele EMRP. Până la suma de 120 mii euro se alocă bani funcţie de participarea institutelor de cercetare la proiectele EMRP.



Membrii Comisiei pentru industrii şi servicii au examinat proiectul de Lege în şedinţa din 26 octombrie 2011 şi au hotărât, în unanimitate, să propună Plenului Camerei Deputaţilor adoptarea proiectului de Lege privind aprobarea Ordonanţei Guvernului nr.23/2010 pentru completarea Ordonanţei Guvernului nr.20/1992 privind activitatea de metrologie.



La lucrările comisiei au participat invitaţi din partea Ministerului Economiei, Comerţului şi Mediului de Afaceri: doamna Gabriela Poleac –consilier superior şi din partea Biroului Român de Metrologie Legală: domnul Fănel Iacobescu – director general.


La lucrările comisiei au fost prezenţi 24 de deputaţi din totalul de 30 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

                        PREŞEDINTE,                                         SECRETAR,
                          Iulian Iancu                                            Mircea Marin
Consilieri parlamentari,

Silvia Vlăsceanu

Isabela Robe

